Pidettiin yhdessä PKSotun Moi-hankkeen ja Jomonin kanssa kesätyöntekijän (OP-kesäduuni) työhaastattelut viidelle nuorelle, joista neljä oli pakolaisperheistä. Työntekijäksi ja ensimmäiselle varasijalle valittiin pakolaisperheiden tyttöjä, mutta kumpikaan kahden kärjestä ei voinut ottaa työtä vastaan. Kesätyöntekijän ja Moi-hankkeen kanssa oltiin Popkadulla katukojulla 4 päivää ja tavattiin noin 250 ihmistä, joista noin 30 oli hankkeen kohderyhmää ja osa heistä sellaisia, joita ei olisi muuten niin helposti tavattu. Lisäksi saatiin tiedotettua yhteisötyötä 220 muulle kävijälle. Paiholan vastaanottokeskuksessa asukkaiden vaihtuessa valmisteltiin uuden avainhenkilön (turvapaikanhakija) kanssa yhteisötyötä. Huomattiin, että varsinkin vastaanottokeskuksissa on vaikea pitää teemallisia infotilaisuuksia, kun ihmisillä on paljon kysymyksiä kaikesta. Työmuotona tämän havainnon jälkeen painottui yksilö- tai pienryhmäkohtaamiset. Ramadanin aikaan järjestettiin yhteinen ithar-illallinen Helmessä, 12 henkeä. Liikunnan saralla kerättiin 15 pelaajaa Meille saa tulla -jalkapalloturnaukseen ja 7 kouluttautujaa pyöräilyn alkeiskurssiohjaajiksi (ohjaajakoulutus 1.9., alkeiskurssi 2.-3.9.), yhteistyössä Moin ja Pyöräliiton kanssa.

#### Syyskuu-joulukuu 2019

Asiakastyössä työskenneltiin mm. kolmeen vaikeaan oleskelulupaprosessiin liittyen. Vielä syksyllä tuli negatiivisia oleskelulupapäätöksiä, joista viimeisin, joka voitiin ottaa asiakkaaksi, oli marraskuun alussa. Arabiankielistä päivystyspuhelinta vastatulleille kiintiöpakolaisille pidettiin 4 eri viikon ajan syksyllä, yhteistyö Joensuun maahanmuuttajapalveluiden kanssa. Järjestettiin pyöräilyn alkeiskurssi maahanmuuttajanaisille 2.-3.9. yhteistyössä Pksotun Moi-hankkeen ja valtakunnallisen Pyöräliiton kanssa. Kurssille osallistui 16 henkilöä hankkeen kohderyhmää, kaikki naisia. Alkeiskurssiohjaajiksi 1.9. kouluttautuneista 4 oli hankkeen kohderyhmää eli saatiin heille ohjaajakoulutus ja -kokemus. Ohjaajille jaettiin osallistumistodistukset. Paiholan vastaanottokeskuksesta oli turvapaikanhakija vapaaehtoisena Yhteisötila Aavalla kuukauden ajan. Tarkoituksena oli, että hän kuljettaa tietoa toiminnasta ja palveluista Joensuussa Paiholaan ja Paiholasta asukkaiden kuulumisia monikulttuurisuustyöyhteisöön. Loppuvuodesta samankaltaista tehtävää hoiti vapaaehtoinen. Järjestettiin arabialaisen musiikin ryhmä, yhteistyö Jomonin kanssa, 6 osallistujaa. Järjestettiin arabiankielinen liikuntaryhmä 16 osallistujaa. Suunniteltiin Joensuun kaupunginteatterin kanssa, miten tiedotetaan teatteritoiminnasta (näyttelijäksi yms). Aktivoitiin arabiankielisiä osallistumaan Helsingissä 18.12. järjestettyyn turvapaikanhakijoiden mielenosoitukseen ja 5 osallistui. Cool-yhteisötyön työkalujen työpaja pidettiin 22.11.2019. Yhteisötyön arviointipaneeli järjestettiin 5.12. yhteistyössä Moi-hankkeen kanssa. Evaluaatioon osallistui 9 henkilöä ja fasilitoimassa 3 työntekijää. Keskustelu käytiin arabiaksi ja tarvittavilta osin tulkattiin suomeksi tai englanniksi. Arvioinnin tuloksia jäljempänä loppuraportissa.

#### Yleistä toiminnan suuntaamisesta suhteessa hankesuunnitelmaan

Vuodelle 2019 osui seuraavia merkittäviä toimintaympäristön muutoksia, jotka vaikuttivat hankkeen suuntaamiseen: